बाउंड्री पर खड़े थे उस्मान ख्वाजा, फैन्स गाने लगे 'ख्वाजा मेरे ख्वाजा' सॉन्ग, जमकर उड़ाया मजाक, देखें VIDEO  
दिल्ली वनडे में भारतीय फैन्स ने लिए उस्मान ख्वाजा के मजे.
उस्मान ख्वाजा के सामने फैन्स ने गाया 'ख्वाजा मेरे ख्वाजा' सॉन्ग.
ये वीडियो काफी शेयर किया जा रहा है.
भारत और ऑस्ट्रेलिया (India Vs Australia) के बीच आखिरी वनडे दिल्ली में खेला गया था. जिसमें टीम इंडिया (Indian Cricket Team) 35 रन से हार गया था. वर्ल्ड कप से पहले टीम इंडिया का ये आखिरी मुकाबला था. मैच में कुछ ऐसा हुआ जिसका वीडियो सोशल मीडिया पर वायरल (Viral Video) हो रहा है. ऑस्ट्रेलिया के बल्लेबाज उस्मान ख्वाजा (Usman Khawaja) बाउंड्री पर फील्डिंग कर रहे थे. भारतीय फैन्स जमकर मस्ती कर रहे थे. ख्वाजा (Usman Khawaja) फैन्स के निशाने पर आ गए. पीछे बैठे फैन्स अचानक ख्वाजा (Usman Khawaja) के मजे लेने लगते हैं. फैन्स उनके लिए गाना गाने लगते हैं. वो 'ख्वाजा मेरे ख्वाजा' (Khawaja Mere Khawaja) सॉन्ग खाते दिख रहे हैं. ये वीडियो काफी शेयर किया जा रहा है. 
 
Khawaja Mere Khawaja pic.twitter.com/CyZXXqxOao
 
ओपनर उस्‍मान ख्‍वाजा (Usman Khawaja) के शतक (100) के बाद अपने गेंदबाजों के बेहतरीन प्रदर्शन की बदौलत ऑस्‍ट्रेलिया ने सीरीज के अंतिम मैच में भारत को 35 रन से शिकस्‍त दी. दिल्‍ली के फिरोजशाह कोटला मैदान पर टॉस जीतकर पहले बैटिंग करते हुए ऑस्‍ट्रेलिया ने 50 ओवर में 9 विकेट खोकर 272 रन बनाए. ख्‍वाजा के शतक के अलावा पीटर हैंड्सकोंब (52) ने भी अर्धशतकीय पारी खेली. जवाब में भारतीय टीम लगातार विकेट गंवाती रही.
मैच में एक समय भारत के छह विकेट 132 रन पर गिर चुके थे और हार बेहद नजदीक नजर आ रही थी. ऐसे क्षणों में केदार जाधव और भुवनेश्‍वर कुमार की जोड़ी ने सातवें विकेट के लिए 91 रन की साझेदारी करते हुए कुछ देर के लिए ऑस्‍ट्रेलिया की चिंता बढ़ा दी. हालांकि लगातार गेंदों पर इन दोनों के आउट होते ही भारत के संघर्ष ने दम तोड़ दिया. भारतीय टीम 237 रन बनाकर आउट हो गई और 35 रन से मैच हार गई.